بقات كاتشوف فيه لثواني عاد ركبات و حتى هو ركب ... دارو الكاسك بجوج ولكن مادوراتش يديها على داوود غير شداتو من ضهرو .. تحركو من تما اما دري دخل كايتسنا صاحبو يرجع ... حياة راه ماشي كاتخاف من الموت تحديدا ولكن ديك تشتيتة لي كايتشتت شحال من واحد بسباب الماطر نقدرو نقولو كايخليها تفكر و تعاود تفكر قبل ماتركب فشي موطور .. شافت داوود زاد فالسرعة و بلهلا يطريه لها دورات يديها عليه و عقداتهم جهة كرشو .. تنحتات واحد الضحيكة صغيرة على شفايفو .. بلعاني زاد فالسرعة غير باش تلصق فيه ... كان باغي يزيد يطول الطريق كتر باش تبقا شاداه هاد الشدة ولكن فكر فدارهم و مابغاش يجبد لها المشاكل معاهم .. هاد الليلة كان مقنعو هاد الشي لي دارت و الوقت لي دوزوه هو وياها بخاطرها ولكن من بعد غايضمنها تبقا معاه